εδοξε μαστροις και καμιρευσι ναυφιλος μενεκρατευς πλαριος ειπε επειδη φιλοκρατης φιλοστεφανου πλαριος εν τε τοις αλλοις ανηρ αγαθος ων διετελει περι το πληθος το καμιρ[εω]ν λεγων και πρασσων παντα τα συμφεροντα γενομενος τε ιεροποιος και αγωνοθετας και γραμματευς μαστρων και επιστατας εν τε ται ιεροποιαι καλως και φιλοδοξως ανεστραφη και εν ταις αρχαις συμφεροντως καμιρευσι των τε χρηματισμων των εν τοις προχειροις διαφωνουντων εξ ετεων εβδομηκοντα και επτα επεμεληθη οπως λυθεισαν ταν κιβωτων παντες οι απολογοι αναγραφωντι εξ ου συναντασε καμιρευσι τους τε αιρουμενους επι τας κο[ι]νας πραξεις υπ αυτων ευχερη ποιεισθαι ταν επισκεψιν περι ων κα χρηζωντι εμ μηθενι καθυστερουντας και πλειονα χωραν αμφισβατηθεισαν υπο τινων ανακτησασθαι ευρεθεντων των περι αυτας χρηματισμων και διαφορον ικανον πετειν πραθεντων των καρπων και τας χωρας πεπτωκοτων τε των τειχεων δια τον γενομενον σεισμον επ ιερεως θευφανευς και ανωχυρου οντος του περιπολιου προενοιησε τας τειχοποιας οπως επι περας συντελεσθη και παραιτιος εγενετο του εμ φυλακαι και ασφαλειαι γενεσθαι το περιπολιον κατανοησας τε καμιρεις ικανα χρηματα δαπανουντας καθ εκαστον ενιαυτον εις ταν των πυργων και των τειχεων επισκευαν εισαγησατο οπως πωλητα τα εργα γιν[η]ται τας επιμελειας αυτων ου γενομενου συνεβα καμιρεις τε μεγαλων απολυθημειν αναλωματων και τους πυργους και τα τειχη εν επιμελειαι γινεσθαι τα τε συντελευμενα εργα δια ταν πολυχειριαν θεωρων επι πλειον ελκομενα δια το μη ποτιγραφεσθαι χρονον τοις εργοις εν ωι συντελεσουντι προενοιησε οπως τοις αιρουμενοις επι τας πολυχειριας χρονος ποτιγραφηται και κατα καιρον εκαστα συντεληται των εργων γενομενων τε αδικηματων περι τα ορια τα κοινα καμιρεων και λινδιων προεστα οπως οι ταυτα συντελεσαμενοι εις κρισιν κατασταθωντι και διαμενη α κοινα χωρα καμιρευσι και λινδιοις καθ ο και εξ αρχας υπαρχε χειροτονηθεις τε δαμιουργος τα τε κατα ταν δαμιουργιαν καλως και φιλοδοξως διεξαγαγε και στεφανωθεις χρυσεωι στεφανωι υπο των ιεροποιων και του αρχιεριστα πρατος εν τω μαστρειωι ταν αναθεσιν του στεφανου εποιησατο κρινων εμ παντι καιρωι αποδειξιν ποιεισθαι τας εις τα κοινα φιλοδοξιας εν τε τοις αλλοις πασι εκτενη και προθυμον αυτον παρειχετο εις παντα τα χρησιμα και συμφεροντα καμιρευσι αυτον επιδιδους οπως ουν και καμιρεις φαινωνται των αγαθων ανδρων και μεταλλαξαντων μναμονευοντες και τιμουντες εκαστους αξιως των ευεργετηματων δεδοχθαι τοις μαστροις και καμιρευσι επαινεσαι φιλοκρατη φιλοστεφανου πλαριον και στεφανωσαι [θ]αλλου στεφανωι ο δε αγωνοθετας ο αιρεθεις εις τον [επιον]τα ε[ν]ιαυτον αναγορευσατω εν τωι αγωνι των [πα]ναθηναιων τ[ο] καρυγμα τοδε το κοινον το καμιρεων [επ]αινει και στεφαν[ο]ι φιλοκρατην φιλοστεφανου θαλ[λου] στεφανωι αρετα[ς ε]νεκα και ευνοιας αν εχων δι[ετ]ελει εις το πληθος το κα[μ]ιρεων οπως δε και αναγρα[φηι] το ψαφισμα τοδε εις στα[λαν] λιθου λαρτιου τοι επι[στ]αται τοι εν αρχαι εοντες προβαλλο[ν]των ανδρα ο δε αι[ρε]θεις πριασθω σταλαν και αναγραψ[ατω ει]ς αυτα[ν το] ψαφισμα τοδε τοι δε ιεροταμιαι τελεσαντω [τωι αιρεθ]εντι ανδρι εις ταυτα μη πλειον δραχμαν τριακοντ[α] τοπον δε εν ωι σταθησει α σταλα αποδειξαντω τοι επισταται τον δε αποδειχθεντα ποτιγραψαντω ποτι το[δ]ε το ψαφισμα. και αιρεθη επι ταν ωναν τας [σ]ταλας και ταν αναγραφαν φιλοκρατης μενεκρατευς πλαριος τοπος απεδειχθη εν ωι σταθησει α σταλα ος εστιν εν αριστερα τας σταλας εις αν αναγραφονται τοι αρχιερισται.
Rhodos Isl. — Kamiros — after ca. 182 BC
 after ca. 182 BC